  Майя Бывальцева Ижкарын кык гинэ адями «Тотальной диктантэз» янгышъёстэк гожтӥз. Шонер гожъяськыны быгатэмез эскерон ужрадэ 1 сюрс 978 адями пыриськиз. Иворъёсъя «Удмуртия» агентстволэн корреспондентэзлы со сярысь вераз ужрадэз радъясьёс пӧлысь Наталья Быстрова. «Тотальной диктант» гожтон интыосы таяз арын сюрс 978 адями лыктӥз. Ёросъёсын вань площадкаос тырмемын вал. Тужгес но Ленин ёросын улӥсьёс тау каро. Отын милям ньыль площадка вал, ваньмыз тырмизы. Туэ милям кыкез витьлы гожтӥзы. Текст капчи ӧй вал. Ӵошатон вылысь, кылем арын 36 адями янгышъёстэк гожтӥз», — ивортӥз Наталья Быстрова. Солэн верамезъя, вормисьёсты пусъёзы 22-тӥ оштолэзе Некрасов нимо лыдӟиськонниын. Тодэ вайытом, «Тотальный диктант» ужрад ортчиз 16-тӥ оштолэзе. Ижкарын 29 инты дасямын вал.  Со нуналэ ик «Бадӟым удмурт диктант» гожтыны луиз. Мылкыд карисьёс Удмурт кун университетэ но Пастухов урамысь 13 номеро юртэ люкаськылӥзы, ваньмыз 58 мурт. Со сяна, текстэз «Мынам Удмуртие» радиолэн меӵак эфираз лыдӟизы. Радъясьёслэн верамзыя, «Бадӟым удмурт диктантлы» йылпумъянъёс тодмо луозы 11-тӥ куартолэзе. Тегъёс: Мерлык Дышетон Ижкар Удмуртия Бадӟымудмуртдиктант  